Իհարկե, իրականում դժվար թե լայնամասշտաբ պատերազմ լինի, եւ դժվար թե Ռուսաստանը կողմ դառնա, բայց, ինչպես 2000 տարի առաջ Հուլիոս Կեսարն է ասել, «Ավելի էական է Հռոմի ոգու սահմաններն ընդարձակելը, քան Հռոմեական կայսրության սահմանները»: Սերժ Սարգսյանը, դժվար թե պատահաբար, ընդարձակեց Ռուսաստանից անկախության սահմանը: Իսկ որքան մտավոր ու հոգեւոր առումով անկախ եւ հեռու լինենք Ռուսաստանից, այնքան քաղաքակիրթ մարդկությանն ինտեգրվելու մեծ շանս կունենանք՝ իհարկե, առանց շտապողականության ու ցնցումների, բայցեւ առանց «սեպտեմբեր 3»-յան salto mortale շարժումների: